Document ID: 31988R2809

*****
ΚΑΝΟΝΙΣΜΟΣ (ΕΟΚ) αριθ. 2809/88 ΤΗΣ ΕΠΙΤΡΟΠΗΣ
της 9ης Σεπτεμβρίου 1988
για παρέκκλιση από τον κανονισμό (ΕΟΚ) αριθ. 2835/77 περί των λεπτομερειών ενισχύσεως για τον σκληρό σίτο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 2221/88 (2), και ιδίως το άρθρο 10 παράγραφος 5,
Εκτιμώντας:
ότι το άρθρο 6 παράγραφος 2 του κανονισμού (ΕΟΚ) αριθ. 2835/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2039/86 (4), προβλέπει ότι το γενεσιουργό γεγονός του δικαιώματος θεωρείται ότι επέρχεται την 1η Ιουλίου της εν λόγω περιόδου εμπορίας· ότι η ημερομηνία αυτή είναι καθοριστική όσον αφορά τις γεωργικές τιμές μετατροπής που πρέπει να ληφθούν υπόψη·
ότι με τον κανονισμό (ΕΟΚ) αριθ. 2185/88 του Συμβουλίου της 19ης Ιουλίου 1988 για την τροποποίηση του κανονισμού (ΕΟΚ) αριθ. 1678/85 σχετικά με τον καθορισμό των τιμών μετατροπής του πρέπει να εφαρμόζονται στο γεωργικό τομέα(5) έχει τροποποιηθεί ο συντελεστής μετατροπής που πρέπει να εφαρμόζεται στην Ελλάδα στον τομέα των σιτηρών, με ισχύ από τις 25 Ιουλίου 1988· ότι πρέπει να ληφθούν υπόψη οι επιπτώσεις αυτής της ειδικής κατάστασης, όσον αφορά το καθεστώς της ενίσχυσης για τον σκληρό σίτο που εφαρμόζεται στο εν λόγω κράτος μέλος για την περίοδο εμπορίας 1988/89·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 6 παράγραφος 2 του κανονισμού (ΕΟΚ) αριθ. 2835/77, για την περίοδο εμπορίας 1988/89, το γενουσιουργό γεγονός του δικαιώματος της ενίσχυσης θεωρείται ότι επέρχεται στην Ελλάδα στις 25 Ιουλίου 1988.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Σεπτεμβρίου 1988.

Labels: 18
17
19